मेरठ. शहर के सबसे पॉश आबूलेन बाजार में रंगदारी का एक मामला सामने आया है। शनिवार को एक बदमाश जूतों के एक शोरूम में पहुंचा। वह रिवाल्वर दिखाकर शॉपकीपर से सामान मांगने लगा। बदमाश की हरकत शोरूम में लगे सीसीटीवी में कैद हो गई। शोरूम के कर्मचारियों ने दहशत में पुलिस में शिकायत नहीं की लेकिन उसका यह वीडियो वायरल हो रहा है। कई दुकानों से ले चुका है इसी तरह सामान...
- बताया जा रहा है कि आबूलेन बाजार में रिवाल्वर दिखाकर व्यापारियों को धमकाने वाला बदमाश हाल ही में जेल से जमानत पर छूटा है।
- उसने रिवाल्वर दिखाकर शोरूम के कर्मचारियों से एक जूता बदलवाया।
- आरोप है कि बाजार की कई अन्य दुकानों से भी यह बदमाश आतंकित कर सामान ले चुका है।
- हालांकि इस पूरे मामले की किसी व्यापारी ने पुलिस में रिपोर्ट दर्ज नहीं कराई है।
- मामला सोशल मीडिया पर सुर्खियों में आने के बाद पुलिस ने अपने स्तर से इसकी जांच-पड़ताल शुरू कर दी है।
- एसपी सिटी आलोक प्रियदर्शी और थाना सदर बाजार इंस्पेक्टर ने आबूलेन पहुंचकर पूरे मामले की जानकारी की।
- उस सीसीटीवी फुटेज को भी देखा जिसमें बदमाश रिवाल्वर लहराता दिखाई दे रहा है।
एसपी सिटी कर रहे हैं जांच
- सीसीटीवी फुटेज देखने के बाद एसपी सिटी स्वयं इस मामले की जांच कर रहे हैं।
- थाना सदर बाजार पुलिस का कहना है कि सीसीटीवी फुटेज के आधार पर बदमाश की शिनाख्त करने की कोशिश की जा रही है।
- वहीं इस संबंध में पीड़ित व्यापारी कुछ भी बोलने को तैयार नहीं है। शोरूम के कर्मचारियों ने भी आरोपी को पहचानने से इनकार कर दिया है।
आगे की स्लाइड्स में देखें फोटो...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva